CELEX: 32008D0282
Language: bg
Date: 2008-03-17 00:00:00
Title: 2008/282/ЕО: Решение на Комисията от 17 март 2008 година за изменение на Решение 2007/76/ЕО за прилагане на Регламент (ЕО) № 2006/2004 на Европейския парламент и на Съвета за сътрудничество между националните органи, отговорни за прилагане на законодателството за защита на потребителите по отношение на взаимната помощ (нотифицирано под номер C(2008) 987) (Текст от значение за ЕИП)

1.4.2008   
            
            
               BG
            
            
               Официален вестник на Европейския съюз
            
            
               L 89/26
            
         
      РЕШЕНИЕ НА КОМИСИЯТА
   
   от 17 март 2008 година
   за изменение на Решение 2007/76/ЕО за прилагане на Регламент (ЕО) № 2006/2004 на Европейския парламент и на Съвета за сътрудничество между националните органи, отговорни за прилагане на законодателството за защита на потребителите по отношение на взаимната помощ
   (нотифицирано под номер C(2008) 987)
   (текст от значение за ЕИП)
   (2008/282/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2006/2004 на Европейския парламент и на Съвета от 27 октомври 2004 г. за сътрудничество между националните органи, отговорни за прилагане на законодателството за защита на потребителите („Регламент за сътрудничество в областта на защита на потребителите“) (1), и по-специално член 7, параграф 3, член 8, параграф 7, член 9, параграф 4 и член 12, параграф 6 от него,
   като има предвид, че:
   
               (1)
            
            
               На 22 декември 2006 г. Комисията прие Решение 2007/76/ЕО (2) за прилагане на Регламент (ЕО) № 2006/2004. Това решение определя правила за прилагането на Регламент (ЕО) № 2006/2004 по отношение на взаимната помощ между компетентните органи, както и условията за регулиране на посочената помощ.
            
         
               (2)
            
            
               Решение 2007/76/ЕО следва да бъде изменено, за се да посочи информацията, която органът е задължен да предостави, крайният срок за уведомяване за предприетите мерки по прилагане на законодателството, както и техният ефект вследствие на изискване на мерки по прилагане на законодателството.
            
         
               (3)
            
            
               Решение 2007/76/ЕО следва също така да се измени, за да се уточни информацията, която следва да бъде предоставена за нотифициране на мерките по прилагане на законодателството или за искане за взаимна помощ вследствие на уведомление за сигнал.
            
         
               (4)
            
            
               Целесъобразно е също така да се определят основните принципи за координирането на надзора на пазара и дейностите по прилагане на законодателството, за да се гарантира ефективното прилагане в Общността.
            
         
               (5)
            
            
               Мерките, предвидени в настоящото решение, са в съответствие със становището на комитета, създаден съгласно член 19, параграф 1 от Регламент (ЕО) № 2006/2004 на Съвета,
            
         ПРИЕ НАСТОЯЩОТО РЕШЕНИЕ:
   Член 1
   В Решение 2007/76/ЕО след член 7 се добавя следният член:
   
      „Член 7а
      Координиране на надзора на пазара и дейностите по прилагане на законодателството
      Принципите за координирането на надзора на пазара и дейностите по прилагане на законодателството са определени в глава 6 от приложението.“
   
   Член 2
   Приложението към Решение 2007/76/ЕО се изменя в съответствие с приложението към настоящото решение.
   Член 3
   Адресати на настоящото решение са държавите-членки.
   
      Съставено в Брюксел на 17 март 2008 година.
      
         
            За Комисията
         
         Меглена КУНЕВА
         
         
            Член на Комисията
         
      
   
   
      (1)  ОВ L 364, 9.12.2004 г., стр. 1. Регламент, последно изменен с Директива 2007/65/ЕО (ОВ L 332, 18.12.2007 г., стр. 27).
   
      (2)  ОВ L 32, 6.2.2007 г., стр. 26.
   
      ПРИЛОЖЕНИЕ
      Приложението към Решение 2007/76/ЕО се изменя, както следва:
      
                  1.
               
               
                  В точка 1.1, буква в) се добавят следните вписвания:
                  
                              „viii)
                           
                           
                              име на стоката или услугата,
                           
                        
                              ix)
                           
                           
                              код по COICOP [Класификация на индивидуалното потребление според целта (статистическа методология на Обединените нации, http://unstats.un.org/unsd/cr/registry/regcst.asp?Cl=5)],
                           
                        
                              x)
                           
                           
                              използвано средство за реклама или продажба.“
                           
                        
            
                  2.
               
               
                  След точка 1.3.4 се добавя следната точка:
                  1.3.5.   Когато е предприета мярка за прилагане на законодателството, в съответствие с член 8, параграф 6 от Регламент (ЕО) № 2006/2004 съответният орган уведомява Комисията и всички други компетентни органи, посочени от държавите-членки като органи, отговорни за прилагането на законодателството, което е предмет на нарушението, за предприетите мерки и техния ефект върху вътрешнообщностното нарушение.
                  Заедно с предприетите мерки по прилагане на законодателството и техния ефект върху вътрешнообщностното нарушение органът предоставя следната информация:
                  
                              а)
                           
                           
                              подробна информация от компетентния орган, към който е отправено искането, и от органа заявител;
                           
                        
                              б)
                           
                           
                              име на продавача или доставчика;
                           
                        
                              в)
                           
                           
                              име на стоката или услугата;
                           
                        
                              г)
                           
                           
                              код за класификация;
                           
                        
                              д)
                           
                           
                              използвано средство за реклама или продажба;
                           
                        
                              е)
                           
                           
                              правното основание;
                           
                        
                              ж)
                           
                           
                              вид вътрешнообщностно нарушение;
                           
                        
                              з)
                           
                           
                              предполагаем брой потребители, които могат да бъдат засегнати, и предполагаема финансова щета.“
                           
                        
            
                  3.
               
               
                  В точка 2.1.5 първото изречение се заменя със следния текст:
                  2.1.5.   Органът заявител изисква от Комисията да премахне информацията от базата данни веднага след като това е технически възможно, и при всички случаи не по-късно от седем дни след приключването на случая, ако вследствие на отправено искане съгласно член 6 от Регламент (ЕО) № 2006/2004:“.
               
            
                  4.
               
               
                  След точка 2.1.5 се добавя следната точка:
                  2.1.6.   Органът, към който е отправено искане, уведомява Комисията и другите засегнати компетентни органи за предприетите мерки по прилагане на законодателството по силата на член 8, параграф 6 от Регламент (ЕО) № 2006/2004 веднага след като това е технически възможно, и при всички случаи не по-късно от седем дни след приемане на мерките.“
               
            
                  5.
               
               
                  Заглавието на глава 3 се заменя със следното: „СИГНАЛИ“
               
            
                  6.
               
               
                  В глава 3 в началото на текста се добавя номер „3.1“
               
            
                  7.
               
               
                  В глава 3 в края на съществуващия текст се добавят следните точки.
                  3.2.   Когато някой компетентен орган предприема мерки по прилагане на законодателството, свързани с даден сигнал, по силата на член 7, параграф 2 от Регламент (ЕО) № 2006/2004 той уведомява за тези мерки Комисията и всички други компетентни органи, посочени от държавите-членки като органи, отговорни за прилагането на законодателството, което е предмет на нарушението.
                  Заедно с предприетите мерки по прилагане на законодателството органът предоставя следната информация:
                  
                              а)
                           
                           
                              подробна информация от компетентния орган, който е предприел мерките;
                           
                        
                              б)
                           
                           
                              име на продавача или доставчика;
                           
                        
                              в)
                           
                           
                              име на стоката или услугата;
                           
                        
                              г)
                           
                           
                              код за класификация;
                           
                        
                              д)
                           
                           
                              използвано средство за реклама или продажба;
                           
                        
                              е)
                           
                           
                              правно основание;
                           
                        
                              ж)
                           
                           
                              вид вътрешнообщностно нарушение;
                           
                        
                              з)
                           
                           
                              предполагаем брой потребители, които могат да бъдат засегнати, и предполагаема финансова щета.
                           
                        3.3.   Когато някой компетентен орган получава искане за взаимна помощ, свързано с даден сигнал, той уведомява за искането, като определя неговия вид, Комисията и всички други компетентни органи, посочени от държавите-членки като органи, отговорни за прилагането на законодателството, което е предмет на нарушението.
                  Заедно с полученото искане органът предоставя следната информация:
                  
                              а)
                           
                           
                              подробна информация от компетентния орган, който иска взаимна помощ;
                           
                        
                              б)
                           
                           
                              име на продавача или доставчика, ако има такива;
                           
                        
                              в)
                           
                           
                              име на стоката или услугата;
                           
                        
                              г)
                           
                           
                              код за класификация;
                           
                        
                              д)
                           
                           
                              използвано средство за реклама или продажба;
                           
                        
                              е)
                           
                           
                              правно основание;
                           
                        
                              ж)
                           
                           
                              вид вътрешнообщностно нарушение;
                           
                        
                              з)
                           
                           
                              предполагаем брой потребители, които могат да бъдат засегнати, и предполагаема финансова щета.“
                           
                        
            
                  8.
               
               
                  След глава 5 се добавя следната глава:
                  „ГЛАВА 6 —   КООРДИНИРАНЕ НА НАДЗОРА НА ПАЗАРА И ДЕЙНОСТИТЕ ПО ПРИЛАГАНЕ НА ЗАКОНОДАТЕЛСТВОТО
                  6.1.   За да бъде изпълнено задължението съгласно член 9, параграф 2 от Регламент (ЕО) № 2006/2004, всички засегнати компетентни органи могат да решат кой от тях ще координира действията по прилагане на законодателството. Когато вземат предвид специфичните характеристики на всеки случай, компетентните органи обикновено посочват като координиращ органа, в чийто регион се намира седалището на търговеца или неговият основен център на дейност, или където има най-голям брой потребители.
                  6.2.   Комисията улеснява координирането, ако е помолена да направи това.“